Першым днём каманда дзятлаўчан сыграла матч з камандай Свіслацкага раёна. Лік 23:0 стаў вызначальным. На наступны дзень каманда Дзятлаўскага раёна сустрэлася з камандай Астравецкага раёна і з лікам 9:0 атрымала чарговую перамогу. У гэты ж дзень адбылася гульня дзятлаўскага “Алмаза” з хакейнай камандай з Мастоўскага раёна. Не пакінулі юныя дзятлаўчане магчымасці забіць шайбу і гэтай камандзе. Так, з лікам 3:0 яны атрымалі яшчэ адну зорную перамогу і тым самым выйшлі ў фінал.